242 



PIECES A L'APPUI. 



Dames sont ennort de vaillance, 

 Richesse , tresor des vaillans , 

 La clef de toute bienveillance, 

 Paix et repos des traveillans, 

 Force et vigueur aux deffaillans, 

 Cause de toute haute emprise , 

 L'eschelle des forts assaillans , 

 Confort ou leur blessure on prise. 



Dames sont causes des bienfais 

 Du monde et de tout noble affaire. 

 Confusion des imparfais 

 Et qui n'ont vouloir de bien faire; 

 Dames n'ont povoir de mal faire , 

 Mais redrecier tout cuer meffait 

 Et de tout imperfect parfaire 

 Et 1'anoblir d'ceuvre et de fait. 



Dames sont ung trdne d'honneurs, 

 Rabat de toute villonnie, 

 Instruction de belles meurs, 

 Vergoigne de noblesse bonie , 

 L'amour de toute baronie , 

 Rebutemcnt de toute ordure , 

 Chastiement de fclonie 

 Et de tout qui tend a laydure. 



Dames sont la doulce rose'e 



Qui toute ire et fureur eslaint, 



Une pluye bien composee 



Dont trop mieulx vault quanqu'clle attaint; 



Dames sont la doulceur ou maint 



Toute bonlc qui amolist , 



Par qui le feu de courroux maint 



Se radoulcist et abelist. 



Dames sont cause de tons jeux 

 De jonnesse , d'abilete , 

 Ravallement des orgueilleux , 

 Enseignemcnt d'umilitc, 



Le rosier de fertilite , 

 L'odeur de florissant olive , 

 La forme de stabilitc 

 Et le droit fruit de s'amour vive. 



Dames sont assises sur fermes 

 Roches de toute leaulte, 

 Fontaine de piteuses larmes , 

 Parfonde mine de pile , 

 Palaix de toule nettete , 

 Donjon garni de grans vertus, 

 Plain de doulceur et de beaute, 

 Mais de bonte encores plus. 



Dames sont doulceur immortelle , 

 Une richesse inextimable, 

 Chief de plaisance temporelle, 

 Une liesse incomparable , 

 Ung amour chier et de'litable , 

 Ung tres-melodieux tresor, 

 Ung parement plus honnorable 

 Que prccieuse pierre en or. 



Dames sont ung souleil rayant 

 Dont tout cuer d'homme s'esclaircist , 

 Ung miroir les bons attrayant, 

 Ung ray qui les mauvais occist, 

 Une estoille que Dieu assist 

 En cestuy monde tene'breux , 

 Affin que lumiere en yssist 

 Pour 1'entretienement des preux. 



Dames font 1'esbat des seigneurs , 

 Le hault soulas des creatures, 

 Reclain des longtains voyageurs, 

 Ressort des bonnes aventures, 

 Reconfort des fortunes dures , 

 Le doulx recueil des eslrangiers , 

 L'espargne des richesses pures 

 Et allcgeance en tons danglers. 



